3:10 to Yuma (film, 1957)
U 3:10 za Yumu (eng. 3:10 to Yuma) je američki western film iz 1957. godine u kojem glavne uloge igraju Glen Ford i Van Heflin a kojeg je režirao Delmer Daves. Predstavlja ekranizaciju priče istoimene priče Elmorea Leonarda. Nakon što je pušten u javnost, film je dobro prihvaćen, te se još i danas vrlo cijeni.

Radnja 

Nakon što vođa odmetničke bande, po imenu Ben Wade (Glen Ford), bude uhvaćen u jednom malom gradiću, lokalni rančer, Dan Evans (Van Heflin), biva nagovoren da ga potajno odvede u susjedni grad kako bi izbjegli sukob sa Wadeovom bezobzirnom bandom. Dok obojica provode vrijeme čekajući u hotelu vlak koji kreće za Yumu u 3:10, Wadeova banda saznaje sve o tajnom premještaju, nakon čega slijedi velika bitka pištoljima.

Glavne uloge 
 Glenn Ford kao Ben Wade
 Van Heflin kao Dan Evans
 Felicia Farr kao Emmy
 Leora Dana kao Alice Evans
 Henry Jones kao Alex Potter
 Richard Jaeckel kao Charlie Prince

Prijem 
Nakon što je prvi put prikazan u ljeto 1957., film je postao zbog svojih prikaza predivne prirode, kao i svoje same kinematografije popularan kako među publikom, tako i među kritičarima.

Sljedeće godine, 3:10 za Yumu je bio nominiran za nagradu Britanske akademije filma i televizijskih umjetnosti u kategoriji najboljeg filma. Od svog prvog prikaza pa do danas, film je postao neizostavni dio programa raznih kabelskih televizija a samim tim je skupio i nekoliko generacija publike. Danas, široko je zastupljeno mišljenje kako je ovo jedan od najboljih vesterna ikada napravljenih.

Obrada 

Obrada filma U 3:10 za Yumu u kojem glavne uloge tumače Christian Bale i Russell Crowe je režirao James Mangold. Film je doživio svoju premijeru 7. rujna 2007. godine.

Zanimljivosti 

Warren Zevonova pjesma "My Ride's Here" sadrži rečenicu "To je vlak koji u 3:10 kreće za Yumu" (u originalu That's the 3:10 to Yuma).

Izvori

Vanjske veze 
 

Američki filmovi
Vestern-filmovi
Authority control 2